13. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. Ε/13527 της 4/23 Ιουν. 1953 (ΦΕΚ Β΄ 142) Περί επεκτάσεως ισχύος διατάξεων του Αγροτικού Κώδικος. Έχοντες υπ’ όψιν το άρθρ. 200 παρ. 2 του Αγροτικού Κώδικος και την υπ’ αριθ. 17/2.4.53 σύμφωνον γνωμοδότησιν του παρ’ ημίν Γνωμοδοτικού Συμβουλίου Εποικισμού, αποφασίζομεν. Επεκτείνομεν την ισχύν των περί μεταβιβάσεως της κυριότητος των κλήρων και οικοπέδων διατάξεων του Αγροτικού Κώδικος και επί των κλήρων και οικοπέδων των αγροκτημάτων και Συνοικισμών των κειμένων εντός ή εις ακτίνα δέκα χιλιομέτρων από των εγκεκριμένων σχεδίων των πόλεων Θεσσαλονίκης, Σερρών και Δράμας, περί ων η περιπτ. η΄ της παρ. 1 του άρθρ. 200 του Αγροτικού Κώδικος. 